પુરુષો સામાન્ય રીતે એવો દાવો કરે છે કે તેઓની દીકરીઓ અને પત્નીઓ બિનજરૂરી ચીજ - વસ્તુઓની ખરીદી પાછળ વ્યર્થ નાણા ખર્ચે છે અને એની પાછળ સમય બગાડે છે જે લાંબા ગાળે ડહાપણભર્યું ગણાય નહિ. શાણપણતાથી પૈસાનું મૂલ્ય સમજવું એ સ્ત્રીઓ માટે જરૂરી છે એટલું જ પુરુષોની પણ સમજણની કસોટી કરનારૂં છે. અનાજ કરિયાણાથી લઈને ઘરેણા ખરીદવા સુધીમાં સ્ત્રીઓ ખૂબ જ મોટા પ્રમાણમાં પૈસા સાથે કામ પાડે છે. સ્ત્રીઓ સૌથી વધુ સમય ઘરે રહીને કામ કરવા પાછળ પસાર કરે છે. આથી એ નાનકડી આવક પણ ન કમાતી એવી કુટુંબની સભ્ય હોય તો પણ સ્ત્રી માટે એ અત્યંત જરૂરી છે કે તે નાણાકીય વ્યવસ્થા કરવા અંગે શીખે.